KLASA: 112-02/24-01/14

URBROJ:251-280-24-1

U Zagrebu, 23.12.2024.

Na temelju čl. 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) i Pravilnika o načinu i postupku zapošljavanja u XIII. gimnaziji,

 XIII. gimnazija, Avenija Većeslava Holjevca 17, Zagreb raspisuje

**JAVNI NATJEČAJ**

za popunu radnog mjesta:

**Administrativni/a referent/ica, 1 izvršitelj/ica na neodređeno puno radno vrijeme od 40 sati ukupnog tjednog radnog vremena, uz probni rad u trajanju od dva (2) mjeseca**

Mjesto rada: Zagreb, Avenija Većeslava Holjevca 17

Na natječaj se mogu javiti osobe oba spola, sukladno Zakonu o ravnopravnosti spolova (Narodne novine broj 82/08 i 69/17). Izrazi koji se koriste u ovom natječaju, a imaju rodno značenje koriste se neutralno i odnose se jednako na osobe oba spola.

Uz opće uvjete za zasnivanje radnog odnosa sukladno Zakonu o radu (Narodne novine broj 93/14, 127/17, 98/19, 151/22, 46/23 i 64/23) kandidat mora ispunjavati i posebne uvjete sukladno Zakonu o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 90/11, 5/12, 16/12, 86/12, 94/13, 152/14, 07/17, 68/18, 98/19, 64/20, 151/22, 155/23 i 156/23).

Poseban uvjet: završena srednja škola

Za natječaj je potrebno dostaviti sljedeću dokumentaciju:

1. vlastoručno potpisanu prijavu u kojoj se navode osobni podaci (ime i prezime, adresu prebivališta ili boravišta, broj telefona ili mobitela, e-mail adresu, naziv radnog mjesta na koje se kandidat prijavljuje),
2. životopis
3. domovnicu, odnosno dokaz o državljanstvu
4. dokaz o stečenoj stručnoj spremi
5. uvjerenje nadležnog suda da se protiv podnositelja prijave na vodi kazneni postupak ili da je pod istragom za neko od kaznenih djela iz čl. 106. Zakona o odgoju i obrazovanju u osnovnoj i srednjoj školi (rok izdavanja uvjerenja: ne starije od dana objave natječaja)
6. potvrdu ili elektronički zapis Hrvatskog zavoda za mirovinsko osiguranje s podacima o stažu (ne starije od dana objave natječaja)

Navedene isprave dostavljaju se u neovjerenoj preslici.

Odabrani kandidat prije sklapanja ugovora o radu dostavlja na uvid izvornike dokumenata ili ovjerene preslike.

Po završetku natječajnog postupka obavijest o izboru kandidata bit će objavljena na internetskoj stranici Škole.

Sukladno članku 106. Zakona o odgoju i obrazovanju u osnovnoj i srednjoj školi, Škola je dužna voditi računa o zaprekama za zasnivanje radnog odnosa pa isti ne može zasnovati s kandidatom protiv kojeg se vodi kazneni postupak za neko od djela propisana u navedenom članku, što kandidat dokazuje uvjerenjem nadležnog suda.

Kandidat koji se poziva na pravo prednosti pri zapošljavanju prema posebnom propisu dužan se u prijavi na natječaj pozvati na to pravo i uz prijavu priložiti potrebne dokaze o ostvarivanju prava na prednost pri zapošljavanju.

Kandidat koji se poziva na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21) dužan je uz prijavu, osim dokaza o ispunjavanju traženih uvjeta, priložiti i dokaze iz čl. 103. st. 1. navedenog Zakona, navedene na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju prema članku 47. i 48. Zakona o civilnim stradalnicima iz Domovinskog rata (NN 84/21) dužan je uz prijavu, osim dokaza o ispunjavanju traženih uvjeta, priložiti i dokaze iz članka 49. stavka 1., navedene na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), dužan se u prijavi na natječaj pozvati na to pravo i dužan je uz prijavu, osim dokaza o ispunjavanju traženih uvjeta dostaviti i dokaz o invaliditetu te ima prednost u odnosu na ostale kandidate samo pod jednakim uvjetima.

U skladu s Uredbom Europske unije 2016/679 Europskog parlamenta i vijeća od 17.4.2016. te Zakonom o provedbi Opće uredbe o zaštiti podataka (NN 42/18) prijavom na natječaj kandidat daje privolu XIII. gimnaziji da se njegovi osobni podaci prikupljaju, obrađuju, objavljuju u digitalnom obliku te čuvaju u svrhu provođenja natječajnog postupka i objave rezultata natječaja.

Prijavom na natječaj kandidati su suglasni s objavom osobnih podataka (imena i prezimena) na internetskoj stranici Škole, u svrhu obavještavanja o pozivu na sudjelovanje u selekcijskim postupcima i rezultatima natječaja.

Po isteku roka za prijavu na natječaj, sukladno Pravilniku o načinu i postupku zapošljavanja u XIII. gimnaziji koji je objavljen na mrežnoj stranici škole, Povjerenstvo koje imenuje ravnateljica škole i koje sudjeluje u procjeni i vrednovanju kandidata provest će selekcijski postupak (intervju) s kandidatima koji ispunjavaju formalne uvjete natječaja te čije su prijave pravodobne i potpune.

Vrijeme i mjesto održavanja selekcijskog postupka objavit će se na mrežnoj stranici škole <http://gimnazija-trinaesta-zg.skole.hr/natje_aji>

Smatrat će se da je kandidat, koji se ne odazove selekcijskom postupku na koji je pozvan, odustao od prijave na natječaj te se njegova prijava neće uzimati u obzir u daljnjem postupku.

Kandidatom se smatra osoba koja podnese pravodobnu i potpunu prijavu te ispunjava uvjete natječaja.
Nepotpune i nepravodobne prijave neće se razmatrati.

Rok za podnošenje prijave je osam (8) dana od dana objave natječaja.

**Prijave na natječaj s potrebnom dokumentacijom dostavljaju se na e-mail adresu:** **ured@gimnazija-trinaesta-zg.skole.hr**

 Ravnateljica:

 Ines Šimac,prof.